ddrg/super_eurlex huggingface dataset:
4.

Otrā atkāpe no “bezpeļņas noteikuma” ierobežo pašu resursu summu, kas jāņem vērā, nosakot, vai ir radies atlikums. Konkrēti, pašu resursu summu ierobežo līdz 15 % no partijas atbilstīgajiem izdevumiem, ja vien partijas “finanšu rezerves” nepārsniedz 100 % no tās gada vidējā ieņēmuma. “Finanšu rezerves” nav definētas grāmatvedības standartos, ko parasti piemēro Eiropas Savienībā, līdz ar to terminu var interpretēt dažādi atkarībā no finanšu pārskatu sistēmas, kuru politiskā partija izmanto ieņēmumu un izdevumu gada pārskatu, kā arī aktīvu un pasīvu pārskatu sagatavošanā. Arī termins “gada vidējais ieņēmums” nav definēts tā, lai ļautu to aprēķināt, piemēram, nav norādīts laika posms.
3.

Galīgo Parlamentam 2014. gadā piešķirto apropriāciju apmērs ir palielinājies līdz EUR 1 75 5 6 31 742 jeb 20,13 % no daudzgadu finanšu shēmas V izdevumu kategorijas maksimālā apjoma (3). Turpmāk 1. tabulā ir sniegts pārskats par Eiropas Parlamenta budžeta izpildi 2014. finanšu gadā. 1. tabula Apropriāciju izlietojums Apropriāciju veids 2014. gada apropriācijas (EUR vai %) 2013. gada apropriācijas (EUR vai %) Izmaiņas 2014./2013. Apropriācijas Sākotnējās apropriācijas 1 75 5 6 31 742 1 75 0 4 63 939 0,3 % Budžeta grozījumi 0 0 Galīgās apropriācijas 1 75 5 6 31 742 1 75 0 4 63 939 0,3 % Gada budžeta izpilde Saistības 1 73 7 7 44 692 1 73 5 9 63 486 0,1 % % no galīgajām apropriācijām 99,0 % 99,2 % - 0,2 % Maksājumi 1 45 9 8 32 867 1 45 8 1 88 881 0,1 % % no saistībām 84,0 % 84,0 % 0,0 % Uz nākamo gadu pārnestās apropriācijas Uz nākamo gadu automātiski pārnestās apropriācijas (4) 27 7 9 11 825 27 7 7 74 604 0,05 % % no galīgajām apropriācijām 15,8 % 15,9 % - 0,07 % % no saistībām 16,0 % 16,0 % - 0,01 % Neautomātiski pārnestās apropriācijas (uz nākamo gadu pārnestās apropriācijas, par kurām saistības nebija uzņemtas) (5) 0 7 34 000 -100 % % no galīgajām apropriācijām 0,0 % 0,0 % Atceltās apropriācijas Atceltās apropriācijas 1 7 8 87 050 1 3 7 66 453 29,9 % % no galīgajām apropriācijām 1,0 % 0,8 % 0,2 % No iepriekšējā gada pārnestās apropriācijas No iepriekšējā gada automātiski pārnestās apropriācijas (4) 27 7 7 74 604 30 5 4 57 875 - 9,1 % No šīm pārnestajām apropriācijām veiktie maksājumi 25 5 7 43 100 28 6 1 09 573 - 10,6 % % no pārnestajām apropriācijām 92,1 % 93,7 % - 1,6 % Atceltā summa 2 2 0 31 504 1 9 3 48 302 13,9 % No iepriekšējā gada neautomātiski pārnestās apropriācijas (5) 7 34 000,00 0 No šīm pārnestajām apropriācijām veiktie maksājumi 7 33 996,45 — % no pārnestajām apropriācijām 100 % — Piešķirto ieņēmumu apropriācijas 2014. gadā Piešķirto ieņēmumu apropriācijas 2014. gadā 2 6 9 79 032 2 5 9 91 783 3,8 % Saistības 1 7 0 42 788 1 6 9 07 174 0,8 % % no piešķirto ieņēmumu apropriācijām 63,2 % 65,0 % - 1,8 % Maksājumi 1 3 0 53 117 8 9 97 498 45,1 % % no piešķirto ieņēmumu apropriācijām ar saistību segumu 76,6 % 53,2 % - 4,8 % Pieejamās piešķirto ieņēmumu apropriācijas 2014. gadā 9 9 36 243 9 0 84 608 9,4 % Uz nākamo gadu pārnestās piešķirto ieņēmumu apropriācijas Uz nākamo gadu pārnestās piešķirto ieņēmumu apropriācijas 10 6 0 77 150 10 6 9 34 452 - 0,8 % No iepriekšējā gada pārnestās piešķirto ieņēmumu apropriācijas No iepriekšējā gada pārnestās piešķirto ieņēmumu apropriācijas 10 6 9 34 452 10 6 9 00 532 0,03 % Saistības 10 5 3 56 705 10 4 1 47 894 1,2 % % no pārnestajām piešķirto ieņēmumu apropriācijām 98,5 % 97,4 % 1,2 % Maksājumi 1 3 0 27 149 1 6 4 60 753 - 20,9 % % no saistībām 12,4 % 15,8 % - 3,4 %
(13)

Lai nodrošinātu, ka ESUF nerada sistēmiskus riskus un ▐ ka šādi fondi savās ieguldījumu darbībās koncentrējas uz atbalsta sniegšanu kvalificētiem portfeļuzņēmumiem, vajadzētu aizliegt aizņemšanos un pašu kapitāla izmantošanu būtisku aizņēmumu garantēšanai fonda līmenī. ESUF pārvaldniekiem tikai tad būtu jāļauj aizņemties, emitēt parāda obligācijas vai sniegt garantijas ESUF līmenī, ja tie šādus aizņēmumus, parāda obligācijas vai garantijas sedz ar nepieprasītām saistībām un līdz ar to tie nepalielina fonda pakļautību riskam tādā mērā, ka tā pārsniedz fonda kapitāla saistības. Īstenojot šādu pieeju, ESUF ieguldītāju naudas avansa maksājumi, kas ir pilnībā nodrošināti ar šo ieguldītāju kapitāla saistībām, nepalielina ESUF risku un līdz ar to šāda darbība būtu jāatļauj. Turklāt, lai ļautu fondam nosegt ārkārtējas likviditātes vajadzības, kas var rasties no brīža, kad no ieguldītājiem pieprasīts atvēlētais kapitāls, līdz faktiskai kapitāla ieskaitīšanai tā kontos, būtu jāpieļauj īstermiņa aizņēmumi, ar nosacījumu, ka tie nepārsniedz nepieprasīto atvēlēto kapitālu.
(13d) Tā kā piecus gadus pēc nolīguma stāšanās spēkā nevarēs ierobežot muitas nodokļu atmaksu, iespējams, ka ar šo regulu būs jāpiemēro aizsargpasākumi, ja nodokļu atmaksas vai nodokļu atbrīvojuma dēļ radīsies nopietns kaitējums vai nopietna kaitējuma draudi Savienības ražotājiem. Tādēļ no pirmās nolīguma spēkā stāšanās dienas Komisijai būtu īpaši cieši jāuzrauga, jo īpaši jutīgās nozarēs, trešo valstu izcelsmes sastāvdaļu vai materiālu īpatsvars importētajās precēs no Korejas Republikas, tā izmaiņas un šo izmaiņu ietekme uz tirgus situāciju. (13e) Tāpēc Komisijai no nolīguma spēkā stāšanās dienas būtu cieši jāuzrauga Korejas un trešo personu statistika un jāizveido to preču saraksts, kuras var ietekmēt nodokļu atmaksa.
5.2.

COSAC uzskata, ka Partnerības un sadarbības līgums jābalsta vienlīdzīgā partnerībā starp ES un tās dalībvalstīm, no vienas puses, un Krieviju, no otras puses, kas balstās uz kopējām vērtībām un savstarpējām interesēm. Solidaritāte starp Eiropas Savienību un tās dalībvalstīm ir pamatprincips, kas jāievēro arī ES kopējā tirdzniecības politikā, it īpaši tādos tirdzniecības strīdos ar citām valstīmkā pašreizējais Polijas strīds ar Krieviju.
E.

tā kā partijas Front National štatu sarakstā, kas publicēts 2015. gada februārī, ir uzskaitīti tikai 15 Eiropas Parlamenta deputāti (no pavisam 23 deputātiem), 21 vietējo deputātu palīgs un 5 akreditētie deputātu palīgi (no pavisam 54 palīgiem); tā kā vairāki deputātu palīgi paziņoja, ka viņu nodarbinātības vieta bija partijas Front National galvenā mītne Nanterre pilsētā, dažos gadījumos norādot, ka viņi tur strādāja pilnu darba laiku, kaut arī dzīvoja 120–945 km attālumā no deklarētās nodarbinātības vietas; tā kā šajā izmeklēšanas posmā atklājās, ka 8 deputātu palīgi faktiski neveica nevienu parlamentārās palīdzības darbu vai tas veidoja tikai ļoti nelielu daļu no viņu vispārējiem darba pienākumiem;
A.

tā kā 2017. gada 29. martā Apvienotā Karaliste uz Līguma par Eiropas Savienību 50. panta pamata iesniedza paziņojumu par nodomu izstāties no Savienības; tā kā no izstāšanās līguma spēkā stāšanās dienas vai — gadījumā, ja tāds netiks noslēgts, — divus gadus pēc minētā paziņojuma, t. i., no 2019. gada 30. marta, Līgumi Apvienotajai Karalistei vairs nebūs piemērojami, ja vien Eiropadome, vienojusies ar Apvienoto Karalisti, vienprātīgi nenolems pagarināt šo termiņu;
1.

nolemj izveidot Savienības pesticīdu atļaušanas procedūras īpašo komiteju, kurai ir šādi stingri noteikti pienākumi: a) analizēt un novērtēt atļaujas piešķiršanas procedūru pesticīdiem Savienībā, tostarp izmantoto metodiku un tās zinātnisko kvalitāti, procedūras neatkarību no nozares un lēmumu pieņemšanas procesa pārredzamību, kā arī tās rezultātus; b) izmantojot uz pierādījumiem balstītu pieeju, analizēt un novērtēt iespējamos trūkumus apstiprinājuma zinātniskajā novērtējumā vai apstiprinājuma atjaunošanā aktīvajām vielām, piemēram, glifosātam, ko piešķir attiecīgās ES aģentūras, kā arī ES aģentūru darbības atbilstību attiecīgiem spēkā esošiem Savienības noteikumiem, vadlīnijām un rīcības kodeksiem; c) jo īpaši analizēt un novērtēt to, vai Komisija, pieņemot lēmumus par glifosāta apstiprināšanas nosacījumiem un par apstiprinājuma atjaunošanu glifosātam, ir rīkojusies saskaņā ar Regulas (EK) Nr. 1107/2009 noteikumiem; d) analizēt un novērtēt iespējamos interešu konfliktus visos atļaujas piešķiršanas procedūras līmeņos, tostarp referentes dalībvalsts, kas atbildīga par novērtējuma ziņojumu, kurš sagatavots saskaņā ar Regulu (EK) Nr. 1107/2009, valsts struktūru līmenī; e) analizēt un novērtēt to, vai ES aģentūrām, kas atbildīgas par aktīvo vielu izvērtējumu un klasifikāciju, ir pietiekami personāla un finanšu resursi, lai tās varētu pildīt savas saistības; analizēt un novērtēt iespējas uzdot un/vai veikt neatkarīgu izpēti un testēšanu, kā arī nodrošināt tai finansējumu; f) sniegt jebkādus ieteikumus, kurus tā uzskata par nepieciešamiem, attiecībā uz Savienības atļaujas piešķiršanas procedūru pesticīdiem, lai panāktu gan cilvēka veselības, gan dzīvnieku veselības un vides augsta līmeņa aizsardzību; lai to nodrošinātu, veikt apmeklējumus un rīkot uzklausīšanas ar ES iestādēm un attiecīgām aģentūrām, kā arī ar starptautiskām un valsts iestādēm, nevalstiskām organizācijām un privātām struktūrām;
D.

tā kā Georgios Kytsos kā uzņēmumu KMP Publishing House Ltd un Free Sunday Publishing House Ltd juridiskais pārstāvis (priekšsēdētājs un izpilddirektors) 2005. gada 26. jūlijāKMP Publishing House Ltd vārdā pieņēma darbā savu bijušo darbinieku saskaņā ar darba līgumu abos uzņēmumos kā māksliniecisko direktoru;
F.

tā ka, neskatoties uz to, ka Marine Le Pen publicētie attēli ir pieejami visiem tīmekļa meklētājā Google un ir plaši kopēti tīmeklī pēc to sākotnējās publicēšanas, to vardarbīgais raksturs joprojām ir tāds, ka tie tomēr var aizskart cilvēku cieņu;
16.

norāda, ka no tehniskā un/vai politiskā viedokļa, ir jāveic turpmākās darbības jo īpaši attiecībā uz šādiem jautājumiem, aktīvi piedaloties visām Parlamenta komitejām, kurām ir attiecīgā pieredze, un izmantojot šo pieredzi: — plānošana (2010. gada pamatnolīguma un Parlamenta Reglamenta tehniskā pārskatīšana); — aktu juridiskā pamata pārbaude (Reglamenta pārskatīšana nolūkā iekļaut vienošanos par trīspusējo apmaiņu ar viedokļiem); — Komisijas veikts izvērtējums par to, kā tiek piemērotas iepriekš minētās labāka regulējuma pamatnostādnes un cik efektīvi darbojas jaunizveidotā Regulējuma kontroles padome, jo īpaši, lai saskaņā ar 6. punktu pārliecinātos par to, vai tā darbojas neatkarīgi un vai tās locekļus neietekmē politiskās iestādes; — likumdošanas procesa pārredzamība un koordinācija (tostarp pienācīga pirmā un otrā lasījuma procedūru izmantošana, praktiska rakstura risinājumi, kā apmainīties ar viedokļiem, dalīties informācijā un salīdzināt laika grafikus, nodrošināt pārredzamību trīspusējo sarunu ietvaros, izstrādāt platformas un līdzekļus nolūkā izveidot kopīgas datubāzes par likumdošanas dokumentu virzību, sniegt informāciju dalībvalstu parlamentiem, un praktiski sadarbības un apmaiņas ar informāciju risinājumi, kā risināt sarunas par starptautiskiem nolīgumiem un kā šos nolīgumus noslēgt); — Regulējuma kontroles padomes izvērtējums un iespējama uzraudzība attiecībā uz to, cik neatkarīgi tā veic savu kontroles funkciju un cik objektīvi tā sniedz padomus par attiecīgajiem ietekmes novērtējumiem; — Parlamenta vēlme, ka Komisija saskaņā ar jaunā IN attiecīgajām normām pēc iespējas ātrāk iesniegs priekšlikumu par mērķu noteikšanu, ja tas ir iespējams, attiecībā uz sloga samazināšanu galvenajās nozarēs un nodrošinās tiesību normās noteikto mērķu sasniegšanu; — funkcionālas un tiesiskas saskaņas nodrošināšana starp jauno IN un sadarbības nolīgumiem no Savienības pamadomdevēju struktūru viedokļa; — deleģētie un īstenošanas akti, pamatojoties uz Parlamenta 2014. gada 25. februāra rezolūciju par pasākumiem, kas veikti saistībā ar likumdošanas pilnvaru deleģēšanu un dalībvalstu kontroles mehānismiem, kuri attiecas uz Komisijas īstenošanas pilnvaru piemērošanu (6), (sarunas par deleģēto un īstenošanas aktu nošķiršanas kritērijiem, deleģēto aktu reģistra izveide un pirms Lisabonas līguma spēkā bijušo aktu pilnīga koriģēšana); — Savienības tiesību aktu īstenošana un piemērošana (dalībvalstu paziņojuma par direktīvas transponēšanu pārbaude un katra tāda dalībvalstu pasākuma pārbaude, kurā ir noteikts stingrāks regulējums par to, ka ir paredzēts Savienības tiesībās, (pārmērīga reglamentēšana));
2.

šajā nolūkā nolemj, ka TAXE 2 īpašajai komitejai tiek piešķirtas šādas pilnvaras: a) analizēt un pētīt, kā tiek piemērots Līguma par Eiropas Savienības darbību (LESD) 107. panta 1. punkts saistībā ar nodokļu nolēmumiem un rakstura vai ietekmes ziņā tiem līdzīgiem pasākumiem, ko dalībvalstis pieņēmušas kopš 1991. gada 1. janvāra; b) analizēt un novērtēt, kā Komisija atbilstīgi LESD 108. pantam pastāvīgi uzrauga visas dalībvalstīs esošās atbalsta sistēmas, ierosinot dalībvalstīm piemērotus pasākumus, kas vajadzīgi saistībā ar iekšējā tirgus pakāpenisku attīstību vai darbību, pārbaudot, vai valsts vai no valsts līdzekļiem piešķirtais atbalsts ir saderīgs ar iekšējo tirgu un netiek izmantots ļaunprātīgi, lemjot par to, vai attiecīgajai valstij noteiktā laika periodā ir jāatceļ vai jāmaina sniegtais atbalsts, un nododot lietu Eiropas Savienības Tiesai, ja attiecīgā valsts nepilda rīkojumus, kā tas, iespējams, ir saistībā ar lielu skaitu nodokļu nolēmumu, kas neatbilst ES noteikumiem par valsts atbalstu; c) analizēt un pētīt, kā dalībvalstis pēc 1991. gada 1. janvāra ir ievērojušas noteikumus attiecībā uz pienākumu sadarboties un darīt pieejamus visus nepieciešamos dokumentus, kas iekļauti Padomes 1999. gada 22. marta Regulā (EK) Nr. 659/1999, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (3); d) analizēt un pētīt, kā dalībvalstis saistībā ar nodokļu nolēmumiem un spontānu informācijas apmaiņu par tiem ar citām dalībvalstīm kopš 1991. gada 1. janvāra ir ievērojušas noteikumus, kas iekļauti Padomes 1977. gada 19. decembra Direktīvā 77/799/EEK par dalībvalstu kompetentu iestāžu savstarpēju palīdzību tiešo nodokļu un apdrošināšanas prēmiju aplikšanu ar nodokļiem (4) un Padomes 2011. gada 15. februāra Direktīvu 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (5); e) analizēt un vērtēt, kāda ir Komisijas prakse attiecībā uz pareizu Direktīvas 77/799/EEK un Direktīvas 2011/16/ES piemērošanu jautājumos, kas skar informācijas par nodokļu nolēmumiem spontānu paziņošanu citām dalībvalstīm; f) analizēt un novērtēt, kā dalībvalstis ievēro tādus Līguma par Eiropas Savienību 4. panta 3. punktā nostiprinātos lojālas sadarbības principus kā pienākumu sekmēt Savienības uzdevumu izpildi un atturēties no jebkādiem pasākumiem, kas var apdraudēt Savienības mērķu sasniegšanu, ņemot vērā, ka dažas dalībvalstis, iespējams, ir sekmējušas agresīvu nodokļu pārnešanas plānošanu lielos apmēros, kam varētu būt bijusi būtiska ietekme uz ES un tās valstu publiskā sektora finansēm; g) analizēt un novērtēt agresīvu nodokļu pārnešanas plānošanu, ko veica dalībvalstīs dibināti vai strādājoši uzņēmumi, tostarp šīs plānošanas aspektus, kas saistīti ar trešām valstīm, kā arī apmainīties ar šo informāciju ar trešām valstīm; h) sniegt jebkādus ieteikumus šajā jomā, ko tā uzskata par vajadzīgiem;
Oficiālais Vēstnesis 140 E , 09/06/2005 Lpp. 0099 - 0099



P6_TA(2004)0005 Pagaidu komiteja saistībā ar politikas uzdevumiem un budžeta līdzekļiem Eiropas Parlamenta Lēmums par pagaidu komitejas izveidi saistībā ar paplašinātās Eiropas Savienības politikas uzdevumiem un budžeta līdzekļiem no 2007. gada līdz 2013. gadam Eiropas Parlaments, - ņemot vērā Reglamenta 175.pantu, - ņemot vērā Priekšsēdētāju konferences 2004. gada 9. septembra lēmumu ierosināt izveidot pagaidu komiteju saistībā ar paplašinātās Eiropas Savienības politikas uzdevumiem un budžeta līdzekļiem no 2007.gada līdz 2013.gadam, - ņemot vērā Parlamenta 2004. gada 22. aprīļa Rezolūciju par kopējas nākotnes veidošanu - paplašinātās Eiropas Savienības politikas uzdevumiem un budžeta līdzekļiem no 2007.gada līdz 2013.gadam [1], - ņemot vērā Komisijas paziņojumu "Kopējas nākotnes veidošana - paplašinātās Eiropas Savienības politikas uzdevumi un budžeta līdzekļi no 2007.gada līdz 2013.gadam." (KOM(2004)0101), - ņemot vērā Komisijas paziņojumu "Finanšuplānsno 2007.gada līdz 2013.gadam." (KOM(2004)0487), - ņemot vērā nepieciešamību iegūt un saskaņot dažādu iesaistīto komiteju viedokļus un dot Budžeta komitejai pilnvaras sarunām ar Padomi par jaunu iestāžu nolīgumu, kas ietvers finanšuplānu, 1. ir pieņēmis lēmumu izveidot pagaidu komiteju, piešķirot tai šādas pilnvaras: a) noteikt Eiropas Parlamenta politiskās prioritātes turpmākajam finanšuplānamgan likumdošanas, gan budžeta ziņā, b) ierosināt turpmāko finanšuplānastruktūru atbilstīgi šīm prioritātēm, c) veikt aplēses par finanšulīdzekļiem, ko piešķirs Eiropas Savienības izdevumiem laikam no 2007.gada līdz 2013.gadam, d) ierosinātlīdzekļu paredzamo sadalījumu dažādās finanšuplānapozīcijās un starp tām atbilstīgi prioritātēm un ierosinātajai struktūrai; 2. ir pieņēmis lēmumu, ka pagaidu komitejas pienākums ir iesniegt Eiropas Parlamentam gala ziņojumu, pirms Eiropadome ir pieņēmusi kopēju nostāju ar mērķi izveidot Parlamenta nostāju sarunās; 3. atgādina, ka konkrētos budžeta vai likumdošanas priekšlikumus izskatīs attiecīgās komitejas saskaņā ar Reglamenta VI pielikumu; 4. ir pieņēmis lēmumu, ka pagaidu komitejā darbosies 50 locekļi. [1] P5_TA(2004)0367. --------------------------------------------------
—

ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Serbijas Republiku, no otras puses, kas stājās spēkā 2013. gada 1. septembrī (1),
12.

atzinīgi vērtē Sobranie pieaugošo pārredzamību un pārskatatbildību un mudina to uzlabot likumdošanas kvalitāti, tostarp veicot pienācīgas konsultācijas un ietekmes novērtējumus attiecībā uz galvenajiem tiesību aktiem, stingri līdz minimumam ierobežot paātrināto procedūru izmantošanu un samazināt polarizāciju parlamentā; atzinīgi vērtē to, ka tika pausts visu partiju atbalsts, pieņemot tiesību aktus par diskriminācijas novēršanu un aizsardzību pret to, par vardarbības pret sievietēm un vardarbības ģimenē novēršanu un aizsardzību pret to un grozījumus tiesību aktā par bērnu tiesībām;
—

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1), kas ietver padziļinātu un visaptverošu brīvās tirdzniecības zonu un kas pilnībā stājies spēkā 2016. gada 1. jūlijā (AN/DCFTA),
19.

atzinīgi vērtē to, ka 85 % no visām jaunajām ārējām darbībām nozīmīgs vai galvenais mērķis būs dzimumu līdztiesība; pauž gandarījumu par Eiropas Komisijas nolūku 5 % tās jauno ārējās darbības programmu noteikt dzimumu līdztiesību kā galveno mērķi; tāpat pauž gandarījumu par to, ka katrā valstī tiks atbalstīta vismaz viena darbība, kuras galvenais mērķis ir dzimumu līdztiesība; atgādina, ka 5 % mērķrādītājs jau tika arhivēts 2019. gadā, un aicina noteikt vērienīgāku mērķi, palielināt atbalstu un piešķirt konkrētu finansējumu dzimumu līdztiesības iniciatīvām, kas iekļaujamas GAP III ; aicina 20 % no oficiālās attīstības palīdzības ( ODA ) katrā valstī piešķirt programmām, kuru viens no pamata mērķiem ir dzimumu līdztiesība; aicina izstrādāt konkrētu mērķrādītāju, ka 85 % no ES ODA finansējuma ir paredzēti dzimumu līdztiesībai kā galvenajam vai būtiskajam mērķim; sagaida un tādēļ aicina ES un dalībvalstis apņemties neizlietot ODA projektiem, kas varētu radīt pretēju rezultātu vai kaitēt sasniegumiem dzimumu līdztiesības jomā; uzsver, ka noteiktajiem mērķiem būtu arī jābūt kvantificētiem, izmantojot īpaši paredzētu finansējumu, ne tikai procentuālo daļu no programmām;
—

ņemot vērā Pasaules Dzīvnieku veselības organizācijas aprakstītās piecas brīvības, proti, brīvību no bada, nepietiekama uztura un slāpēm, brīvību no bailēm un diskomforta, brīvību no karstuma stresa vai fiziska diskomforta, brīvību no sāpēm, traumām un slimībām, kā arī brīvību izturēties atbilstoši normāliem uzvedības modeļiem,
14.

atzinīgi vērtē aktīvo pieeju, ko īstenojusi Polijas, Ungārijas, Rumānijas, Bulgārijas, Slovākijas un Moldovas valdība, atstājot atvērtas robežas un nodrošinot evakuācijas, pajumtes, ārkārtas palīdzības, medicīniskās palīdzības un patvēruma iespējas cilvēkiem, kuri bēg no kara Ukrainā un iespējamas vajāšanas, tostarp gan Ukrainas, gan citu valstu valstspiederīgajiem; aicina Padomi un Komisiju nodrošināt papildu finansējumu šīm valstīm, jo tās ir primārie punkti, Ukrainas bēgļiem ieceļojot Eiropas Savienībā; aicina Padomi un Komisiju neapturēt vīzu režīma atcelšanas nolīgumu ar Ukrainu; aicina visas ES dalībvalstis uzņemt personas, kas nav Ukrainas valstspiederīgie un kas bēg no konflikta un kara, kā personas, kas izmanto uz pārliecību balstītas atteikšanās tiesības, no Krievijas; atgādina visām ES dalībvalstīm par to pienākumu ievērot visu to patvēruma meklētāju pamattiesības, kuri meklē drošību Savienībā, neatkarīgi no viņu valstspiederības, un pārtraukt atpakaļraidīšanas; nosoda rasismu, ar ko saskaras Āfrikas un Tuvo Austrumu studenti, kuriem Ukrainā tika liegts iekāpt autobusos un vilcienos, lai nokļūtu līdz robežai, vai kuri tika apturēti pie robežas, tādējādi liedzot meklēt drošību;
B.

tā kā KPCS konfliktu dimantus definē kā “neapstrādātus dimantus, ko nemiernieku kustības vai to sabiedrotie izmanto, lai finansētu konfliktus, kuru mērķis ir apdraudēt likumīgas valdības”; tā kā KPCS apgalvo, ka ir efektīvi gandrīz pilnībā apturējusi tirdzniecību ar konfliktu dimantiem atbilstoši to sākotnējai definīcijai, jo tagad tā veido mazāk nekā 1 % no neapstrādātu dimantu tirdzniecības apjoma salīdzinājumā ar 15 % 2003. gadā;
B.

tā kā Covid-19 pandēmija ir saasinājusi iepriekš pastāvošo nestabilitāti un nevienlīdzību, palielinājusi humanitārās vajadzības, jo īpaši izraisījusi strauju bada pieaugumu un pārtikas apgādes trūkumu (gandrīz 300 miljoniem cilvēku draud risks nonākt akūtā pārtikas trūkumā un vairāk nekā 40 miljoniem cilvēku draud ārkārtas situācija pārtikas nodrošinājuma ziņā), un kavējusi humānās palīdzības sniegšanu robežu slēgšanas un citu tādu ierobežojumu dēļ, kurus, piemēram, radījušas bruņotu konfliktu puses; tā kā humanitāro vajadzību pieaugums daļēji ir saistīts ar nepietiekamu attīstības palīdzību, kuras mērķis būtu novērst nestabilitātes cēloņus; tā kā saskaņā ar Ekonomiskās sadarbības un attīstības organizācijas datiem laikposmā no 2015. gada līdz 2016. gadam humānā palīdzība visās nestabilajās situācijās palielinājās par 38 %, savukārt plānojamā attīstības palīdzība nestabilām situācijām tajā pašā laikposmā nepalielinājās (12); tā kā laikposmā no 2014. gada līdz 2018. gadam humānā palīdzība veidoja otro lielāko daļu no aizjūras attīstības palīdzības iemaksām Attīstības palīdzības komitejas 29 valstīs (13);
25.

uzsver nepieciešamību uzlabot vajadzīgo datu vākšanas darbību kvalitāti un palielināt to biežumu, kā arī nodrošināt attiecīgo rādītāju un kritēriju, piemēram, Eiropas prasmju programmā noteiktā mērķa, aktīvu uzraudzību, lai panāktu, ka 50 % pieaugušo iedzīvotāju piedalās mācību pasākumos; mudina Komisiju un dalībvalstis sasniegt vērienīgos mērķus, piemēram, attiecībā uz to skolēnu īpatsvaru, kuriem ir sliktas sekmes, un tiem, kuri priekšlaicīgi pamet skolu, samazinot pirmo kritēriju no 15 % līdz 10 % un otro — no 10 % līdz 5 %;
—

ņemot vērā Iekšpolitikas ģenerāldirektorāta Pilsoņu tiesību un konstitucionālo jautājumu politikas departamenta 2015. gada septembra pētījumu “Jaunu iespēju izpēte attiecībā uz tiesību aktiem par darbaspēka migrāciju uz Eiropas Savienību” (“Exploring new avenues for legislation for labour migration to the European Union”),
i)

jāievieš nepārprotami aizsardzības mehānismi, kuri attiecas uz pakāpenisku atteikšanos no fosilā kurināmā resursiem un ar to saistītām darbībām, ņemot vērā gan tiešo, gan netiešo subsīdiju saņemšanas vēsturi, uzņēmumu atbildību par attiecīgo objektu pārveidošanu pēc slēgšanas, kā arī visas principam “piesārņotājs maksā” atbilstošās saistības kopumā, par ko nedrīkst maksāt no valsts atbalsta budžeta; šādus aizsardzības mehānismus varētu izveidot, nosakot obligātus slēgšanas termiņus, piemēram, beigu termiņu atbalsta slēgšanas režīmam un/vai pakāpeniskai atbalsta pārtraukšanai;